b"\n_START_ARTICLE_\nPremsa infantil\n_START_PARAGRAPH_\nLa premsa infantil, son publicacions peri\xc3\xb2diques, poden ser diaris, revistes o c\xc3\xb2mics. Els primers diaris infantils, impresos entre finals del Segle XVII, i principis del segle XX eren en la seva majoria en realitat revistes enciclop\xc3\xa8diques, serialitzades, sobretot al segle XIX. _NEWLINE_La seva finalitat era la d'ideologitzar, moralitzar i educar l\xe2\x80\x99Infant de la seva \xc3\xa8poca._NEWLINE_El primer, diari  per infants impr\xc3\xa8s a Europa i al m\xc3\xb3n fou, The Liliputian Magazine, impr\xc3\xa8s al Regne Unit l\xe2\x80\x99any 1751._NEWLINE_\xc3\x89s ja entrat el segle XX, quan el perfeccionament de les Arts gr\xc3\xa0fiques i l\xe2\x80\x99evoluci\xc3\xb3 de la impremta, l\xe2\x80\x99alfabetitzaci\xc3\xb3 de la poblaci\xc3\xb3 i l'increment del poder adquisitiu de la classe obrera, fruit de la industrialitzaci\xc3\xb3 fa que aquestes publicacions es facin m\xc3\xa9s populars._NEWLINE_A Catalunya i en catal\xc3\xa0, el m\xc3\xa9s popular de les publicacions de la premsa infantil fou En Patufet, que es va publicar per primera vegada l'any 1904. De l'evoluci\xc3\xb3 d'aquesta premsa infantil en sorgiren les revistes de c\xc3\xb2mic, molt populars al llarg del segle XX.\n_START_SECTION_\nPremsa infantil en catal\xc3\xa0 (1904-1923)\n_START_PARAGRAPH_\nEls primers diaris infantils, inicien la seva singladura, a finals del Segle XVII, amb el diari infantil angles, The Liliputian Magacine, publicat per primera vegada l\xe2\x80\x99any 1751 aquest fou el primer diari de premsa infantil que es va publicar al m\xc3\xb3n._NEWLINE_A Catalunya, el 1904 es comen\xc3\xa7a a publicar l\xe2\x80\x99emblem\xc3\xa0tic, En Patufet, aquesta publicaci\xc3\xb3 en un format de revista, tenia la particularitat d'estar escrita en Catal\xc3\xa0 pels nens catalans i els catalanoparlants, aquesta va anar acompanyada d'altres publicacions de caracter\xc3\xadstiques similars, una cinquantena, i fins a setanta-cinc, contant les tradu\xc3\xafdes de les publicacions amb castell\xc3\xa0 o aquelles que tingueren una vida molt curta. _NEWLINE_En patufet va fer possible la popularitzaci\xc3\xb3 del catal\xc3\xa0 escrit, amb autors com Folch i Torres, que ja s\xc3\xb3n una refer\xc3\xa8ncia a la literatura catalana. En patufet es distribu\xc3\xafa i arribava a tota la geografia catalana, des de les grans ciutats fins al Mas pairal m\xc3\xa9s allunyat i a totes les classes socials a aix\xc3\xb2 i aix\xc3\xb2 i ajuda l\xe2\x80\x99alfabetitzaci\xc3\xb3 de la poblaci\xc3\xb3. Igual que les primeres publicacions en altres lleng\xc3\xbces a Catalunya, aquesta premsa tenia la finalitat d'instruir, moralitzar i en el cas catal\xc3\xa0, catalanitzar, la poblaci\xc3\xb3. _NEWLINE_La tirada inicial fou de 5.000 exemplars i va arribar fins als 35.000 exemplars l\xe2\x80\x99any 1920 i als 60.000 el 1934. Aquest tiratge \xc3\xa9s el m\xc3\xa9s gran que cap revista de la seva \xc3\xa8poca hagi assolit abans del 1936._NEWLINE_Els editors que volien competir amb En patufet, l\xe2\x80\x99imitaven per fer-se un forat al mercat de la premsa infantil. Diverses foren les revistes que volgueren imita a En Patufet i sortiren al mercat amb molt poca fortuna, entre elles:  En Belluget, 1915, que solament se'n publicaren cinc n\xc3\xbameros; Els Follets,1913, que arriba a la trentena de n\xc3\xbameros;  El Noy de la Mare, 1908, amb tan sols quatre n\xc3\xbameros; Una Vegada, 1907, nou n\xc3\xbameros; L\xe2\x80\x99escolanet, 1906 amb dinou n\xc3\xbameros publicats, serien alguns exemples de revistes, que no arribaren a fer-se un forat al mercat."